A Tanács 2456/78/EGK rendelete
(1978. szeptember 19.)
az egyes vámtarifa-meghatározások kiigazítása céljából az Európai Gazdasági Közösség és a Svájci Államszövetség között létrejött megállapodás módosításáról szóló, levélváltás formájában létrejött megállapodás megállapodás megkötéséről
AZ EURÓPAI KÖZÖSSÉGEK TANÁCSA
tekintettel az Európai Gazdasági Közösséget létrehozó szerződésre, és különösen annak 113. cikkére,
tekintettel a Bizottság ajánlására,
mivel a Vámegyüttműködési Tanács 1976. június 18-i ajánlásából eredő módosítások, valamint a közös vámtarifa és a svájci vámtarifa egyes önálló módosításainak következtében az Európai Gazdasági Közösség és a Svájci Államszövetség között létrejött megállapodás [1] egyes vámtarifa-meghatározásait ki kell igazítani;
mivel ezen túlmenően a fent említett megállapodást módosítani kell annak érdekében, hogy a szerződő felek vámtarifáinak további módosításai esetén a vámtarifa-meghatározások módosítására egyszerűsített eljárást hozzanak létre,
ELFOGADTA EZT A RENDELETET:
1. cikk
Az Európai Gazdasági Közösség és a Svájci Államszövetség között létrejött megállapodás módosításáról szóló, levélváltás formájában létrejött megállapodást a Közösség nevében a Tanács jóváhagyja.
A megállapodás szövegét csatolták e rendelethez.
2. cikk
A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyt.
3. cikk
Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.
Ezt a rendeletet 1978. január 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1978. szeptember 19-én.